# data[].attributes.body
Mga Katangian ng Aklat

# data[].attributes.body
May-akda: Ergoe Tinio

Gumuhit: JC Galang

Naglimbag: Adarna House

Taong Inilimbag: 2015

Buod at Anotasyon:

Nagising ang bida para sa kaarawan ng kanyang kuya Buboy. Naaalala ng mga bisita ang kanyang kuya dahil kamukha niya ito.  Kasama ang mga kamag-anak at kabarkada ng kanyang kuya ay naglakbay upang magkaroon ng salusalo kung saan ibinida ang mga ipinta ng kanyang Kuya Buboy. Bawat isang larawan ay may kuwentong may kalakip na alaala. Dalawang taon na nilang ipinagdiriwang ang kaarawan ng kanyang kuyang wala na.

Sa unang pagbasa, hindi aakalaing malungkot ang kuwentong ito. Magaang ipinakita ang mga pangyayari na nakapokus sa mga masasayang alaalang iniwan ng isang tao. Ngunit sa huli, tinatalakay pala nito ang konsepto ng kamatayan at pag-alala sa isang mahal sa buhay.

# data[].attributes.body
Mga Katangian ng Aklat

# data[].attributes.body
May-akda: Russel Molina

Gumuhit: Hubert Fucio

Naglimbag: Adarna House

Taong Inilimbag: 2003

Buod at Anotasyon:

May sandosenang kuya ang bunso sa kuwento. Iba-iba ang hitsura, iba-iba ang porma. Lahat ng kanyang mga kuya ang nagtuturo, nagkikipaglaro, at nag-aalaga sa kanya. Isang malungkot na araw ang dumating sa kanya nang kinailangan nang umalis ng panganay. Nasa wastong gulang na ang kanyang kuya upang umalis mula sa bahay-umpunan. dahil dito, kailangang ipaliwanag ng kanilang nakagisnang ama ang sitwasyon. Ganun pa man, kahit na iba-iba ang hitsura at porma ng kanyang mga kapatid, lahat sila ay kanyang KUYA.

Isang kaantig-antig na kuwento ang Sandosenang Kuya tungkol sa karanasan ng mga bata sa bahay-umpunan. Isang reyalidad para sa kanila na makisalamuha sa iba’t ibang mga bata. Bahagi rin ng kanilang karanasan na hindi sila maaaring manatili dito habambuhay.

Makatutuwa ang pagkasulat sa kuwento dahil sa pattern na mayroon sa mga pangungusap - sandosena. Ngunit isang magaling na pagputol sa pattern na ito ang malungot na pagpapaalam ng isa sa kanyang sandosenang kuya.

# data[].attributes.body
Mga Katangian ng Aklat

# data[].attributes.body
May-akda: Russel Molina

Gumuhit: Ibarra Crisostomo

Naglimbag: Adarna House

Taong Inilimbag: 2009

Buod at Anotasyon:
Ang kwentong ito ay tungkol sa magkapatid na tsinelas na laging nagpapaligsahan at nag-uunahan. Pinagtatalunan rin nila kung sino sa kanilang dalawa ang mas paborito ni Coarlo. Nang isang araw na nawala si Kanan, natuwa si Kaliwa dahil hindi na niya katabi si Kanan. Ganoon din ang naramdaman ni Kanan, na binitbit pala ng isang aso. Ngunit dahil hindi na sila magkapares, hindi sila nasuot ni Carlo sa paglalaro buong maghapon. Dahil sa nangyari, nangulila sila sa isa’t isa. Nang mahanap ng nanay ni Carlo ang nawawalang tsinelas, masayang sinuot ni Carlo ang pares. Tuwang-tuwa sina Kanan at Kaliwa dahil muli na silang magkasamang makakapaglaro.

Maganda ang pagkakasulat ng kwento na gumamit ng dalawang perspektibo – isa ay kay Kaliwa at isa naman ang kay Kanan, na nakasulat sa magkabilang pahina. Dito, naipapakita sa mga mababawa na magkaiba ang karanasan at iniisip ng mga tauhan sa kwento. Magkatulad rin ang pagkakasulat ng mga bahagi para kay Kaliwa at kay Kanan.

Ipinakikita rin ang pagpapahalaga sa isang kapatid, at lungkot na maaaring maranasan kung mawala siya. Maliban dito, ipinakikita rin ang konsepto ng pares tulad ng tsinelas at gulong.

# data[].attributes.body
Mga Katangian ng Aklat

# data[].attributes.body
May-akda: Raissa Rivera Falgui

Gumuhit: Fran Alvarez

Naglimbag: Adarna House

Taong Inilimbag: 2013

Buod at Anotasyon:

Tuwing pagkagaling ng eskuwela, may pagkaing naghihintay sa bida at sa kanyang Kuya. Bilin lagi ng kanilang ina na mag-“hating kapatid”. Ngunit mas malaking bahagi o mas marami ang nakukuha ng kanyang kuya dahil mas malaki ito kaysa sa kanya. Akala tuloy niya, iyon ang ibig sabihin ng “hating kapatid”. Natama lamang ang pagtingin niyang ito nang bumisita siya sa kanyang kaibigang si Dina nang hinati nang patas ang pagkaing inihain sa kanila.

Ipinakikita ng kuwentong ito ang konsepto hating kapatid bilang patas na paghahati. Maganda rin ang naging istilo ng pagsusulat dahil nagsimula ito sa maling akala na na-itama dahil sa interaksyon ng bida sa isa pang tauhan sa kwento. Mayroon ding bahagi kung saan mayroong ipinakitang pagsisisi ang kuya ng bida kahit na hindi ito hayag na sinabi sa kwento. Sa huli, binigyang diin ang pagbabahagi sa bawat miyembro ng isang pamilya.

# data[].attributes.body
Mga Katangian ng Aklat

# data[].attributes.body
May-akda: Virgilio S. Almario

Gumuhit: Hubert B. Fucio

Naglimbag: Adarna House

Taong Inilimbag: 2011

Buod at Anotasyon:

May limang anak si Inang Kamay, ang limang daliring may iba’t ibang katangian at kakayanan: Si Hintuturo ang tagaturo ng naliligaw. Si HInlalato ang sikat na basketbol player. Si Palasingsingan naman ang pustoryoso. Si Hinliliit naman ang masipag na tagalinis ng mga butas. Lahat ng magkakapatid ay may silbi, maliban na lamang kay Hinlalaki. Nakita lamang ang halaga ni Hinlalaki nang kinailangan nang magbuhat ang magkakapatid. Dahil sa kanya, tila gumaan ang bagay na kanilang binubuhat.

Sa kuwentong ito, malinaw at makulay na inilarawan ang  ipinakikita na ang bawat isa ay may angking kakayahan, iba-iba man sa bawat isa. Minsan, kahit tila wala namang espesyal sa isang tao, mayroon pa rin siyang halaga, lalo na kung tutulong sa iba.